|  |  |  |
| --- | --- | --- |
| **Β' Ε Ν Ω Σ H**  **ΛΕΙΤΟΥΡΓΩΝ ΜΕΣΗΣ ΕΚΠ/ΣΗΣ Ν. ΚΟΡΙΝΘΙΑΣ**  Δ/νση: ΚΛΕΙΣΘΕΝΟΥΣ 37  20200 ΚΙΑΤΟ  ΤΗΛ/FAX: 27420-22621  e-mail: [belmekor@otenet.gr](mailto:belmekor@otenet.gr)  <http://belmekor.blogspot.gr> |  | Κιάτο, 4/10/2022  Αρ. πρωτ.: 20  ΠΡΟΣ: Υπουργείο Παιδείας  ΚΟΙΝ: - ΠΔΠΔΕ Πελοποννήσου   * Δ/νση ΔΕ ν. Κορινθίας * Δήμοι περιοχής μας * Σχολεία περιοχής μας * Α’ ΕΛΜΕ Κορινθίας |

**Θέμα: Η ενεργειακή κρίση να μην έχει επιπτώσεις στα σχολεία**

Πληροφορηθήκαμε πριν λίγες μέρες για την ανακοίνωση που εξέδωσε το Ευρωπαϊκό Συμβούλιο, στην οποία γίνεται αναφορά στη λήψη συγκεκριμένων μέτρων των χωρών μελών της ΕΕ, προκειμένου να μειωθεί η κατανάλωση ηλεκτρικού ρεύματος. Τα κράτη μέλη θα προσδιορίσουν τις ώρες αιχμής που θα πρέπει να μειωθεί η κατανάλωση. Σύμφωνα με την ανακοίνωση η κατανάλωση ηλεκτρικού ρεύματος πρέπει να μειωθεί συνολικά κατά 10% και υποχρεωτικά τις ώρες αιχμής κατά 5%.

Σε κυβερνητική σύσκεψη με τη συμμετοχή του υπουργείου Περιβάλλοντος και Ενέργειας, της ΡΑΕ, του ΔΕΔΔΗΕ και του ΑΔΜΗΕ, συζητήθηκαν και οι ώρες αιχμής κατά τις οποίες η Ελλάδα πρέπει να εστιάσει για τη μείωση της κατανάλωσης. Σύμφωνα με πληροφορίες έχουν καταλήξει στις εξής: 09:00-10:00 και 18:00-22:00

Ελπίζουμε και ευχόμαστε η μείωση της κατανάλωσης να μην σημαίνει και διακοπή ρεύματος κατά τις ώρες λειτουργίας των σχολείων, ιδίως την περίοδο του χειμώνα. Επειδή εκτός των άλλων λειτουργιών που θα νεκρώσουν, τα σχολεία θα ξεμείνουν και από θέρμανση.

Επίσης σύμφωνα με την ενημέρωσή μας δεν υπάρχουν αποθεματικά για τα λειτουργικά έξοδα, τα οποία έχουν εκτοξευτεί λόγω της ακρίβειας.

**Κάτω απ’ αυτές τις συνθήκες καλούμε την κυβέρνηση:**

* Να φροντίσει, ώστε να μην κόβεται το ρεύμα κατά τις ώρες λειτουργίας των σχολείων.
* Ν’ αυξήσει λόγω της ακρίβειας τα ποσά που διατίθενται για τα λειτουργικά έξοδα των σχολείων.
* Να εξετάσει σοβαρά την περίπτωση σε όλα τα δημόσια σχολεία να τοποθετηθούν φωτοβολατϊκά συστήματα με σκοπό τα σχολεία να αυτοδοτροφοδοτούνται με ρεύμα, να έχουν δυνατότητα αυτονομίας στη θέρμανσή τους κλπ.

**Επίσης καλούμε τους δήμους της περιοχής μας** να συντηρήσουν και να επισκευάσουν τα σχολεία, ώστε να μην υπάρχουν απώλειες θέρμανσης και ν’ αντικαταστήσουν όλους τους λαμπτήρες με αντίστοιχους led.

ΓΙΑ ΤΟ ΔΣ ΤΗΣ Β’ ΕΛΜΕ ΚΟΡΙΝΘΙΑΣ

|  |  |  |
| --- | --- | --- |
| Ο πρόεδρος  Αλέξης Τρίμης |  | Η γεν. γραμματέας  Πέννυ Αθανασίου |